**PAKRUOJO JUOZO PAKALNIO MUZIKOS MOKYKLOS**

**DIREKTORĖS** **NIJOLĖS PUPINIENĖS**

**METŲ VEIKLOS ATASKAITA**

**2022-01-20** Nr. \_\_\_\_\_\_\_\_

Pakruojis

**I SKYRIUS**

**MOKYKLOS STRATEGINIAI IR METŲ VEIKLOS TIKSLAI BEI JŲ ĮGYVENDINIMAS**

**Strateginių tikslų įgyvendinimas**

2021 metais didžiausias dėmesys skirtas strateginiam tikslui- **užtikrinti geras ugdymosi ir darbo sąlygas.** Šiam tikslui įgyvendinti buvo iškelti uždaviniai:

* Įrengti užsiėmimams, koncertams, jaunimo veiklai patalpas, atitinkančias higienos reikalavimus pastate L. Giros g. 4.
* Atnaujinti mokyklos materialinę bazę.
* Sudaryti sąlygas mokytojų inovatyviam darbui, bendravimui ir bendradarbiavimui.

 Visus metus vyko remonto darbai pastate L. Giros g. 4. Teko rūpintis patalpų išdėstymu, darbų kokybe, parinkti medžiagas, priemones patalpų įrengimui. Gavus papildomą savivaldybės finansavimą, parinkti ir užsakyti baldai ir kitos priemonės visoms mokyklos patalpoms. Darbams vėluojant, prieš rugsėjį teko kraustytis į ne visai baigtas remontuoti patalpas (veikė tik viena laiptinė), o darbai tęsėsi jau mokslo metų pradžioje. Pavyko užtikrinti, kad ugdymas ir tebesitęsiantis remontas netrukdytų vienas kitam, kad būtų užtikrintas mokinių ir darbuotojų saugumas. Nežiūrint laikinų sunkumų, ugdymo sąlygos žymiai pagerėjo. Klasės erdvios, šviesios, šiltos, kiekvienas mokytojas turi savo kabinetą. Atviras jaunimo centras (PAJC) įsikūrė keturiose erdviose patalpose, jų veiklos vyksta ir fojė bei mokyklos koncertų ir šokių salėse. Įrengti dušai, kuriais gali naudotis centro lankytojai, mokiniai, darbuotojai. Jei muzikos mokyklos mokiniams tenka palaukti pamokos, jie gali laiką leisti atvirame jaunimo centre, ruošti pamokas.

 Atnaujinant mokyklos materialinę bazę, nupirkta 16 spintų, 6 lentynos, 2 didelės sieninės spintos, 10 stalų, 16 mokyklinių suolų komplektų, 150 kėdžių salei, rūbinės pakabų. Mokinių poilsio zonoms įsigyta sėdmaišių, staliukų, sofų, fotelių. Kadangi daugumos klasių langai yra pietinėje pastato pusėje, sumontuotos žaliuzės langams. Įrengtas jaukus mokytojų kambarys, artistų kambarys.

 Mokytojų inovatyviam darbui papildomai įsigyti 4 kompiuteriai, spausdintuvas. Dabar visi mokytojai turi kompiuterius su interneto prieiga, gali juos naudoti darbe, pildyti TAMO dienyną. Tiesa, dalis kompiuterių jau seni, todėl planuojamas nuoseklus jų atnaujinimas. Karantino ar ekstremalios situacijos metu vyko ne tik nuotolinės pamokos, bet ir bendravimas su mokytojais, pasitarimai, posėdžiai. Mokytojai dalyvavo nuotoliniuose mokymuose, seminaruose, konkursuose, festivaliuose.

 **2021 metų veiklos tikslų ir uždavinių įgyvendinimas**

**Veiklos tikslas:** Ugdymo pasiekimų ir pažangos grįžtamojo ryšio stiprinimas.

**Uždaviniai:**

1. Ugdymo pasiekimų ir pažangos grįžtamojo ryšio stiprinimas

2. Mokytojų profesinio tobulėjimo modelio atnaujinimas

3. Ugdymo programų ir ugdymo plano atnaujinimas

4. Tėvų įtraukimas į vaikų ugdymą ir mokyklos veiklų planavimą.

 Kiekvienam mokiniui sudarytas individualus ugdymo planas atsižvelgiant į jo gebėjimus, galimybes, muzikinį skonį. Visų pamokų metu vyksta nuolatinė refleksija aptariant kūrinio, kiekvienos kūrinio frazės grojimo niuansus. Susitikimų su tėvais metu aptariami vaiko rezultatai, ieškoma kelių vaiko sėkmei. Muzikos mokyklos darbo specifikoje svarbiausi yra rezultatai, atsispindintys mokinių atsiskaitymų, perklausų, egzaminų metu, po kurių visada vyksta aptarimai, diskusijos, pasidalinimas patirtimis, pastebėjimais. Atliekama ugdymo rezultatų analizė įvairiais pjūviais- pagal klases, specialybes, dalykus, svarstomos nesėkmių priežastys, dalijamasi sėkmės patirtimis. Mokytojų tarybos posėdžių ir metodinių pasitarimų metu aptariami probleminiai ir aktualūs su ugdymu susiję klausimai.

 Buvo atnaujintas mokyklos mokytojų profesinio augimo modelis. Didžiausias dėmesys jame skiriamas mokytojų bendradarbiavimui įgyvendinant integruotas ugdomąsias veiklas. Ši veikla geriausiai atsispindi organizuojant atsiskaitymus, perklausas, egzaminus, bendrus mokyklos renginius, koncertus. Už renginį atsakingi mokytojai pasirodymų programą, dalyvius derina su visais mokytojais, įtraukia kuo daugiau įvairių specialybių mokinių. Mokytojai tobulino savo žinias dalyvaudami seminaruose, meistriškumo pamokose, dalindamiesi patirtimi su kitais šalies mokytojais konkursų, festivalių metu. Per 2021 metus mokytojai dalyvavo 13 seminarų, mokymų ir kitokių kvalifikacijos kėlimo renginių. Dvi mokytojos dalyvavo respublikinių konkursų vertinimo komisijose.

 2021- 2022 metų ugdymo planas atitinka mokyklos poreikius. Jame detalizuotos ugdymo programos: formalųjį švietimą papildančio pradinio ir pagrindinio muzikinio ugdymo programos, neformaliojo ugdymo programos: ankstyvojo, specialiojo, kryptingo, mėgėjų muzikinio ugdymo programos. Veikia neformaliojo vaikų švietimo programos (būreliai), kuriuos gali lankyti ir muzikos mokykloje nesimokantys mokiniai. Mokymo programos yra detalizuojamos mokinių individualiuose, dalykų, būrelių planuose.

 Mokykla, mokytojai stengiasi įtraukti tėvus į vaikų ugdymą ir mokyklos veiklų planavimą. Specialybės mokytojai su kiekvieno mokinio tėvais aptaria mokinio programos galimybes, jo ugdymosi rezultatus. Tėvai padėjo mokyklai ne tik organizuojant renginius, bet ir kuriantis naujose patalpose. Didžiulės tėvų pagalbos sulaukėme perkraustant mokyklos baldus, kitus daiktus į naujas patalpas. Dviejuose mokinių tėvų ir mokytojų susirinkimuose svarstyti mokyklai aktualūs klausimai: diskusija apie nuotolinio darbo iššūkius, reikalavimus mokyklai ekstremalios situacijos sąlygomis, pateiktos ugdymo ir veiklos rezultatų ataskaitos. Išrinkti tėvų atstovai į naują mokyklos tarybą.

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Mokytojų profesinio tobulėjimo modelio atnaujinimas ir įgyvendinimas | Tikslingas kvalifikacijos kėlimo planavimas, kuo daugiau mokytojų įtraukiant į bendrųjų ir dalykinių kompetenciją tobulinimą. Mokytojus gerosios patirties sklaida mokykloje, regione.  | Įvykę individualūs pokalbiai su mokytojais, parengtas mokytojų kvalifikacijos kėlimo planas. Kiekvienas mokytojas dalyvavo bent viename seminare, mokymuose ar stažuotėje. Bent vienas kiekvienos metodinės grupės mokytojas pasidalijo gerąja patirtimi. Visi mokytojai tinkamai naudojasi TAMO dienyno galimybėmis. | Su visais mokytojais kalbėtasi individualiai, aptartos jo kvalifikacijos kėlimo galimybės ir poreikis. Bent viename seminare, mokymuose dalyvavo 80 proc. pedagogų. Po vieną kiekvienos metodinės grupės mokytoją pasidalijo gerąja patirtimi, darė pranešimus tėvų susirinkimuose. Dauguma mokytojų tinkamai naudojasi TAMO dienynu, tobulina savo įgūdžius šioje srityje. |
| 1.2. Ugdymo programų ir ugdymo plano atnaujinimas | Siekiant įforminti pagrindinio muzikinio formalųjį švietimą papildančio ugdymo (FŠPU) programų 4 metų mokymosi trukmę, atnaujinti pagrindinio muzikinio FŠPU visų dalykų programas, parengti patobulintą ugdymo planą.  | Parengtos naujos pagrindinio muzikinio FŠPU programos 4 metų mokymosi trukmei.Ugdymo planas 2021- 2022 mokslo metams atitinka atnaujintų ugdymo programų reikalavimus. | Naujos pagrindinio muzikinio FŠPU programos patvirtintos direktoriaus įsakymu.Ugdymo planas 2021- 2022 mokslo metams veiksmingas, atitinka atnaujintų ugdymo programų reikalavimus. Parengta ir įgyvendinama nauja neformaliojo ugdymo vizualinio dizaino programa.Įvykdytas 4 klasės mokinių baigiamasis pasiekimų vertinimas. |
| 1.3. Tėvų įtraukimas į vaikų ugdymą ir mokyklos veiklų planavimą  | Didesnė tėvų atsakomybė už vaikų ugdymą, didesnė jų įtaka planuojant mokyklos gyvenimą. | Su kiekvieno mokinio tėvais aptartas individualus ugdymo planas, ugdymo rezultatai, ugdymo(si) gerinimo galimybės. Tėvai dalyvauja planuojant ir organizuojant mokyklos ugdomąsias ir koncertines veiklas. Dauguma tėvų domisi savo vaikų ugdymosi rezultatais naudodamiesi TAMO dienynu. | Įvyko du tėvų ir mokytojų susirinkimai; jų metu aptarti bendri mokyklos ugdymo ir veiklos organizavimo klausimai. Aptarti kiekvieno mokinio individualūs ugdymo planai, pasiekimai, galimybės. Sulaukta didelės tėvų pagalbos perkraustant mokyklą į naują pastatą, kuriantis naujose patalpose. Norėtųsi aktyvesnio tėvų domėjimosi TAMO dienynų informacija. |
| 1.4. Ugdymo proceso perkėlimas į naujas patalpas L. Giros g. 4 | Nuo 2021 m. rugsėjo 1 d. ugdymo procesas vyksta naujai suremontuotame pastate, kuriame sudarytos geros sąlygos visų mokytojų ir mokinių darbui. | Pasibaigus remonto darbams, naujos patalpos paruoštos mokyklos darbui, tinkamai sutvarkyta aplinka. Pervežti esami kokybiški baldai, įranga, instrumentai. Pagal mokyklos finansines galimybes nupirkti nauji baldai, kitos priemonės. Patalpos atitinka higienos reikalavimus. | Nors remonto darbai iki rugsėjo 1 nebuvo pilnai baigti, tai nesutrukdė pradėti naujų mokslo metų naujose patalpose. Jos buvo paruoštos darbui: nupirkta naujų baldų, kitų priemonių, kompiuterių mokytojų darbui. Vėliau sumontuotos žaliuzės ant visų klasių langų.  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
|  |  |
|  |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4+ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4+ |
| 5.3. Lyderystės ir vadovavimo efektyvumas | 1□ 2□ 3+ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3+ 4□ |
| 5.5. Bendras įvertinimas (pažymimas vidurkis) | 1□ 2□ 3+ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai + |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| Žinių, gebėjimų ir įgūdžių panaudojimas, atliekant funkcijas ir siekiant rezultatų |
|  |